**סטארבקס** (באנגלית: **Starbucks Corporation**) היא רשת בתי קפה אמריקאית רב-לאומית, והגדולה בעולם. מטה החברה נמצא בעיר סיאטל שבמדינת וושינגטון בארצות הברית. החברה קיבלה את שמה משמו של "סטארבק", דמות בספר מובי דיק, וסמלה הוא סירנה מצוירת. נכון ליוני 2018, מונה הרשת 35,712 סניפים בלמעלה מ-76 מדינות ברחבי העולם, מתוכם 18,416 סניפים בארצות הברית. לחברה סניפי "דרייב ת'רו" רבים שבהם הלקוחות מזמינים את המוצרים מתוך רכבם.

היסטוריה
--------

הסניף הראשון של סטארבקס נפתח בסיאטל בשנת 1971 על ידי שלושה שותפים - ג'רי בולדווין, זאב סיגל, וגורדון בווקר, שרצו למכור פולי קפה איכותיים ומכונות קפה ב-Pike Place Market (סניף שקיים עד היום). הם לא ידעו שהחברה כל כך תצליח עד שתהפוך לענקית בתי הקפה בעולם! 

אחד המשקאות הכי נמכרים של סטארבקס הוא סטרוברי אסאי ריפרשר הידוע בשמו המקוצר, פינק דרינק. המשקה עשוי מחלב קוקוס, מיץ סטרוברי אסאי ריפרשר ותותים.

היזם היהודי-אמריקאי הווארד שולץ הצטרף לחברה בשנת 1982 ובהשראת ברי-האספרסו האיטלקיים, הקים את רשת בתי הקפה Il Giornale בשנת 1985. כמה שנים לאחר שהבעלים המקוריים ניצלו הזדמנות ורכשו את Peet's Coffee and Tea, הם מכרו את רשת סטארבקס לשולץ, שמיתג מחדש את רשת Il Giornale שלו כסניפי סטארבקס בשנת 1987. בשנה זו גם פתחה החברה את הסניף הראשון שלה מחוץ לארצות הברית, בוונקובר שבקנדה. בשנת 1996 פתחה החברה את הסניף הראשון שלה מחוץ לצפון אמריקה בטוקיו, מאז פתחה החברה סניפים ביותר מ-60 מדינות.

בית קפה של רשת סטארבקס בלידס אנגליה

סטארבקס בישראל
--------------

 ערך מורחב – **סטארבקס ישראל**  

לוגו סטארבקס בישראל
מפת המדינות בהן סטארבקס פועלת ברחבי העולם
בספטמבר 2001 פתחה סטארבקס שישה סניפים בתל-אביב, באמצעות חברת דלק ישראל ששימשה זכיין מקומי, אך היוזמה לא עלתה יפה. עיתוי השקת הרשת בעיצומה של האינתיפדה השנייה, תחרות מצד בתי קפה מקומיים, תמהיל מוצרים לא אטרקטיבי ובחירת מיקומים שלא התאימו לבית קפה בצורה שבה פעלה הרשת, היוו את הגורמים המכריעים לכישלון ולחיסול פעילות הרשת בישראל תוך פחות משנתיים.

בעקבות הפופולריות של הרשת, החזרה של סטארבקס לישראל מהווה נושא לעצומות אינטרנטיות וכן למתיחות של אחד באפריל ברשתות החברתיות.

בחודש נובמבר 2019 הודיעה הרשת כי אין לה תוכניות לפתוח סניפים בישראל.

במאי 2020, החלה חברת אסם לשווק בישראל קפסולות קפה של סטארבקס תואמות למכונות קפה של נספרסו, כחלק משיתוף פעולה גלובלי בין רשת סטארבקס לחברת נסטלה העולמית.

ביקורת
------

ארגון אוקספם האשים את סטארבקס שביקש מהאגודה הלאומית לקפה לחסום רישום שלושה זני קפה אתיופים מובחרים כסימנים מסחריים בארצות הברית. התוכנית הייתה מאפשרת לאתיופיה - מולדת הקפה - לזכות בנתח גדול יותר מהרווחים במסחר בקפה, באמצעות שליטה בשימוש שנעשה בו בשווקים הבינלאומיים. נטען, שהתוצאה עלולה להיות שלילת הכנסות בסך 47 מיליון אירו לשנה ממגדלי קפה אתיופים. נוכח יותר מ-90,000 מכתבים שהביעו דאגה, הניחה סטארבקס בסניפיה עלונים בהם האשימה את אוקספם ב"התנהגות מוליכת שולל" ודרשה שהקמפיין של אוקספם ייפסק. ב-20 ביוני 2007 הודיעו נציגים בכירים של אתיופיה ושל סטארבקס כי הגיעו להסכם בדבר הפצה, שיווק ורישוי אשר מבטיח הגנה על זכויות עובדים ועל סימן המסחר של המגדלים.

ראו גם
------

* פרפוצ'ינו
* קפה קוסטה

קישורים חיצוניים
----------------

ויקישיתוף מדיה וקבצים בנושא **סטארבקס** בוויקישיתוף
* אתר האינטרנט הרשמי של סטארבקס (באנגלית)
* סטארבקס, ברשת החברתית פייסבוק
* סטארבקס, ברשת החברתית אקס (טוויטר)
* סטארבקס, ברשת החברתית אינסטגרם
* סטארבקס, ברשת החברתית LinkedIn
* סטארבקס, סרטונים בערוץ היוטיוב
* סטארבקס, באתר פינטרסט
* סטארבקס, באתר אנציקלופדיה בריטניקה (באנגלית)
* מידע עסקי על חברת סטארבקס באתרים Yahoo! Finance • MarketWatch • CNN Money • Bloomberg Business (באנגלית)
* סטארבקס, בגוגל פיננסים

* סטארבקס, באתר Crunchbase (באנגלית)
* סטארבקס, באתר EDGAR של הודעות ל-SEC (באנגלית)
* ארנה קזין, לא כוס הקפה שלנו, באתר הארץ, 3 באפריל 2003
* סטארבאקס תפצה מלצריה ב-105 מיליון דולר, באתר ynet, 21 במרץ 2008
* פז חסדאי‏, מעושרים: קופי להמונים, באתר וואלה!‏, 20 בינואר 2014
* אתר למנויים בלבד סיון הוילנד-אסקוט, 383 מיליארד דרכים להכנת כוס קפה: סטארבקס מחפשת את הארומה הנכונה, באתר TheMarker‏, 25 באוקטובר 2023

הערות שוליים
------------

1. ↑  Loxcel Starbucks Store Locator FAQ, www.loxcel.com (באנגלית) (ארכיון)
2. ↑  אילנית חיות, ‏מדוע רשתות המזון המהיר מחו"ל נכשלות פעם אחר פעם בישראל?, באתר גלובס, 4 בספטמבר 2013
3. ↑  סטארבקס בירושלים או מתיחה של ה-1 באפריל?, באתר כיפה, ‏31 במרץ 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268412805171
* BIBSYS: 7039612
* BnF: cb165447922 (data)
* GND: 16040440-X
* ISNI: 0000 0001 2222 5399
* LCCN: no95039213
* MusicBrainz: e9ae7157-da4e-473b-8a86-743dcdc271eb
* NDL: 00688759
* NKC: mzk2014809793
* NLG: 193147
* NSK: 000638712
* SUDOC: 155829904
* VIAF: 141018612
* WorldCat: lccn-no95039213

 |